Mēklenburgas Kristofs
Mēklenburgas Kristofs (vācu: Christoph zu Mecklenburg; 1537—1592) bija Rīgas arhibīskapa koadjuktors (1555—1569) un Raceburgas bīskapijas administrators (1554—1592). Piedalījās Koadjuktoru karā (vācu: Koadjutorenfehde) pret Livonijas ordeņa karaspēku, kas ilga no 1556. līdz 1557. gadam. 1563. gada sākumā Kristofs pasludināja sevi par Rīgas arhibīskapu un apmetās Turaidas pilī, atsakoties dot uzticības zvērestu Polijas karalim Sigismundam II Augustam, tādēļ karalis pavēlēja viņu apcietināt un līdz 1569. gadam turēt gūstā.